Masturbácia

Masturbácia alebo onánia (ďalšie názvy pozri nižšie) je forma sexuálneho správania spočívajúca v sexuálnom vzrušovaní pohlavných orgánov (u mužov penis, u žien vagína resp. klitoris), príp. aj iných erotogénnych zón (napr. prsníky) vlastnou rukou (autoerotizmus), rukou partnera či partnerky, príp. erotickými pomôckami (napr. u mužov umelou vagínou, u žien umelým penisom) prevažne s cieľom dosiahnuť orgazmus. V širšom zmysle slova sa tu zaraďujú aj iné druhy sexuálneho styku bez penetrácie (petting, orálny sex). Druhom masturbácie je aj autofelácia.

 Názvy 
Slovenské názvy sú: masturbáciaonánia; onanovať. In: Synonymický slovník slovenčiny, masturbovanie, onánia, onanovanie, sebaukájanie (dokonavý vid: sebaukojenie), (zriedkavo) samoukájaniesebaukájanie. In: Slovník slovenského jazyka (Peciar) (dokonavý vid: samoukojenie), ukájanie (sa) (dokonavý vid: ukojenie (sa)); nespisovne alebo staršie: onania; zriedkavo onanizmusonanizmus. In: Slovník cudzích slov (akademický)onánia. In: Slovník slovenského jazyka (Peciar), ipsáciaipsácia. In: Slovník cudzích slov (akademický); staršie:  sebaprznenie, samoprznenie, samohana, psotapsota. In: Historický slovník slovenského jazyka; vulgárne: honenie (si). Etymológie pozri nižšie.

V slangu sa pre mužov používajú aj výrazy: honiť (si) [alebo mastiť (si) alebo leštiť (si)] bambus [alebo brko/čuráka/káčera/pero/péro/vtáka]. bambus, brko, honiť, káčer, leštiť, mastiť, pero, péro. In: ORAVEC, P. Slovník slangu a hovorovej slovenčiny. 2014

Podobný je pojem autoerotika.

Vývoj hodnotenie 
Do začiatku 20. storočia bola masturbácia celospoločensky považovaná za jeden zo smrteľných hriechov a príčin narušenia zdravia. Sexuálna revolúcia v druhej polovici 20. storočia viedla k jej odtabuizovaniu. Vedecká obec ju už nepovažuje za chorobný jav a časť odborníkov ju vníma ako prospešnú. Sebaukájanie naďalej odsudzujú náboženstvá ako kresťanská či islamská a judaistická náboženská náuka.

Výskyt 
Masturbuje veľa ľudí. Dokazujú to výsledky rozsiahleho výskumu z konca 20. storočia. Podľa tohto výskumu masturbuje viac mužov (94 %) ako žien (80 %). Muži začínajú masturbovať v priemere okolo 12 roku života, ženy často až po puberte.

 Formy masturbácie 

Najčastejším prípadom masturbácie je pohlavné sebauspokojovanie, teda forma autosexuality. Masturbácia môže byť vykonávaná ale aj s prostredníctvom druhej osoby. Popri najčastejšej forme vykonávania masturbácie s použitím ruky existujú sexuálne hračky a masturbačné pomôcky, ktoré môžu byť použité
pre podporu pri masturbácii.

Masturbácia popri pohlavnom styku predstavuje najčastejšiu formu sexuálnej aktivity. Je obľúbená aj ako spoločná sexuálna praktika s partnerom, nakoľko
mnohým ľuďom sa pri pohľade na masturbujúceho partnera zvyšuje sexuálne vzrušenie. Masturbácia predstavuje jednu z možností bezpečného sexu (safer sex), teda sexu, pri ktorom je minimalizované riziko prenosu pohlavných chorôb.

Masturbácia je spôsob sebaútechy po frustrácii alebo sklamaní, keď človek uniká do infantilného sveta predstáv.Aardweg, G. M. Terapie homosexuality. Praha: Hnutí Pro život ČR, 2003, s. 93.

 Etymológia 

Pôvod výrazu masturbácia nie je objasnený. Podľa jedného predpokladu vznikol spojením lat. manus (ruka) a stupro (znásilniť; zneuctiť, zhanobiť), teda vo význame hanobiť sa rukou. Druhou teóriou je spojenie lat. slov mas (samec, muž) a turbare (v danom význame narúšať, porušovať; rozrušiť, vzrušiť, hnevať, rozčúliť), teda buď ako porušovať mužstvo alebo vzrušovať mužstvo.

Výraz onánia alebo onanovanie vychádza od biblickej postavy Onana, ktorého uvádza Genezis 38,8-10: Vtedy Júda povedal Onanovi: „Obcuj so ženou svojho brata, vezmi si ju za ženu a zaisti potomstvo svojmu bratovi!“ Keďže Onan vedel, že potomstvo nebude jeho, kedykoľvek obcoval so ženou svojho brata, zakaždým vylieval semeno na zem, len aby neposkytol potomstvo svojmu bratovi.podľa katolíckeho prekladu; evanjelický preklad : Potom povedal Júda Onanovi: Podľa švagrovského práva vojdi k bratovej žene, vezmi si ju a postaraj sa svojmu bratovi o potomstvo. Onan však vedel, že potomstvo nebude patriť jemu, preto kedykoľvek vošiel k bratovej žene, semeno vypúšťal na zem, aby svojmu bratovi nesplodil potomka. Hospodinovi sa to však nepáčilo, preto aj jeho usmrtil. Tento výraz vznikol nepresným výkladom biblického textu, keďže v skutočnosti Onan praktikoval prerušovanú súlož, kedy semeno vystriekol miesto do manželky na zem.

Ipsácia z latinského ipsa - samo.

 Zdravotné a psychologické efekty 

Ľudia začínajú masturbovať prevažne v puberte, pričom masturbácia je sprevádzaná aj zmenami správania počas procesu (nielen sexuálneho) dospievania. Väčšinou býva podmienená zvedavosťou alebo objavením príjemných pocitov po dotýkaní sa pohlavných orgánov.Pšenička, O: Trblietanie dotyku. Prešov: Vydavateľstvo Michala Vaška, 1999, 348 s., ISBN 80-88795-14-1, s. 156. Odborníci akcentujú pozitíva masturbácie. Pre mužov s predčasnou ejakuláciou je masturbácia vhodným spôsobom, ako sa naučiť ovládať svoje telo.

Masturbácia je považovaná za chorobnú len vtedy, keď je spojená s pudovým núteným výkonom ako napr. verejný exhibicionizmus či závislosť na masturbácii - notorická masturbácia. Niektoré zdroje uvádzajú, že ženy, ktoré pravidelne masturbujú majú problém dosiahnuť uspokojenie pri styku s mužom, čo môže aj nemusí narúšať sexuálny život.Schneiderová, S. Som správny chlapec? Bratislava: Mladé letá, 1998, ISBN 80-06-00816-7, s. 100. Notorická masturbácia je považovaná skôr za symptóm ako za príčinu. Závislosť na masturbácii môže byť znakom emocionálnych problémov, ktoré by mali v určitých prípadoch by byť liečené s pomocou psychológa. Ako pri iných zlozvykoch, je potrebné zvážiť príčiny takéhoto správania.. Negatívom prejavom pri zvýšenom sebaukájaní môže byť súčasné zanedbávanie pracovných povinností či iných dôležitých životných úloh.Uzel, R. Poradna - sexuologie a gynekologie. Onanie - masturbace (muži). cit. 2014-01-14. Medzi odborníkmi prebieha diskusia, že či sexuálna závislosť skutočne existuje. Závislosť na masturbácii je považovaná niektorými odborníkmi za symptóm sexuálnej závislosti..  . Pri zúženej predkožke (fimóze) môže vzniknúť zranenie pri manipulácii, napríklad natrhnutie a podobne.  Pri vyskytujúcej sa fimóze môže byť akákoľvek manipulácia s penisom problematická. Fimózu je možné odstrániť obriezkou. Pri použití cudzích telies pri masturbácii tak žien ako i mužov môže dôjsť k ich uviaznutiu.

 Referencie 

 Iné projekty 

Kategória:Sexuálne praktiky
Kategória:Rozmnožovacia sústava